Fidzsi berkiposzáta
A Fidzsi berkiposzáta (Horornis ruficapilla) a verébalakúak (Passeriformes) rendjébe, ezen belül a berkiposzátafélék (Cettiidae) családba tartozó faj.

Rendszerezése 
A fajt Edward Pierson Ramsay ausztráliai ornitológus írta le 1876-ban, a Vitia nembe Vitia ruficapilla néven. Sorolják a Cettia nembe is Cettia ruficapilla néven.

Alfajai 
Horornis ruficapilla castaneoptera (Mayr, 1935) – Vanua Levu (észak-Fidzsi-szigetek);
Horornis ruficapilla funebris (Mayr, 1935) – Taveuni (északkelet-Fidzsi-szigetek);
Horornis ruficapilla badiceps (Finsch, 1876) – Viti Levu (közép-Fidzsi-szigetek);
Horornis ruficapilla ruficapilla (E. P. Ramsay, 1876) – Kadavu (dél-Fidzsi-szigetek).

Előfordulása 
A Csendes-óceán déli részén, a Fidzsi-szigetek területén honos. Természetes élőhelyei a szubtrópusi vagy trópusi síkvidéki esőerdők. Állandó, nem vonul faj.

Megjelenése 
Testhossza 12-13 centiméter, testtömege 12,7 gramm.

Életmódja 
Gerinctelenekkel táplálkozik.

Természetvédelmi helyzete 
Az elterjedési területe nem nagy, egyedszáma csökkenő, de még nem érte el a kritikus szintet. A Természetvédelmi Világszövetség Vörös listáján nem veszélyeztetett fajként szerepel.

Jegyzetek

Külső hivatkozások 
Képek az interneten a fajról

Horornis
Madárfajok
A Fidzsi-szigetek endemikus madarai